Xerocomus dryophilus

Na crava frera: lë Xerocomus dryophilus 

 Descrission 
Capel 35-100 mm, pòch carnos, semisférich peui pian; orlo prest dësteis, ondulà da vej; pel vlutà ant ij giovo, sëcca, peui pla e dle vire chërpà, ëd color brun-rossastr, ross, ross sangh, reusa-ross, peui tirant a scolorisse anvejand. Tùboj fin a 15 mm, scasi lìber a la gamba, giaun peui giaun oliva, pian pian bleu al taj. Përtus dël midem color dij tùboj, prima cit e riond, sùbit duvert, peui angolos e largh, pian pian bleu a tocheje. Gamba 50-80 x 10-15 mm, silìndrica, al pe sutila ma nen radicanta, giauna an su e ross sangh, ross brunastr da sota, con surfassa seulia. Carn scasi sùbit mòla ant ël capel e fibrosa ant la gamba, giaun ciair ant ël capel, ross vinos o ross brunastr ant la part bassa dla gamba; pian pian viranta al bleu un pòch dapërtut; odor débol e savor doss o un pòch brusch.

 Ambient 
A chërs sota la rol ant ij teren calcaros, da l'istà al prim otonn.

 Comestibilità 

Comestìbil.

 Arferiment bibliogràfich për chi a veul fé dj'arserche pì ancreuse 

 Xerocomus dryophilus (Thiers) Singer

Categorìa:Crave frere
Categorìa:Xerocomus